b'\n_START_ARTICLE_\nT\xc3\xa4hyst\xc3\xa4 tuulenpuolta\n_START_SECTION_\nJuoni\n_START_PARAGRAPH_\nRomaanin p\xc3\xa4\xc3\xa4tapahtumat sijoittuvat Masaq-kiertoratamaailmaan, jossa chelgrialainen kuuluisa s\xc3\xa4velt\xc3\xa4j\xc3\xa4 nimelt\xc3\xa4\xc3\xa4n Ziller el\xc3\xa4\xc3\xa4 maanpaossa. Masaqille saapuu l\xc3\xa4hettil\xc3\xa4s Chelgriasta, ja Ziller tahtoo v\xc3\xa4ltell\xc3\xa4 h\xc3\xa4nt\xc3\xa4 ep\xc3\xa4ilyjens\xc3\xa4 vuoksi. _NEWLINE_P\xc3\xa4\xc3\xa4juonen taustalla Banks kuvaa chelgrialaisten salajuonta kostaa Kulttuurille puuttuminen heid\xc3\xa4n sis\xc3\xa4llissotaansa, joka chelgrialaisten uskomusten mukaan on johtanut sielujen katoamiseen. Vaikka Kulttuuri ottaa vastuun osallisuudestaan sis\xc3\xa4llissotaan ja yritt\xc3\xa4\xc3\xa4 sovitella tapahtunutta sek\xc3\xa4 luoda sosiaalisia suhteita chelgrialaisiin, n\xc3\xa4itten inho Kulttuuria kohtaan ei v\xc3\xa4hene vaan j\xc3\xa4nnitys osapuolten v\xc3\xa4lill\xc3\xa4 s\xc3\xa4ilyy.'